Εντέν Αζάρ

Ο Εντέν Αζάρ (Eden Michael Hazard, 7 Ιανουαρίου 1991) είναι Βέλγος πρώην ποδοσφαιριστής, ο οποίος αγωνίστηκε τελευταία φορά ως αριστερός επιθετικός για την Ρεάλ Μαδρίτης

 Ποδοσφαιρική καριέρα 
Ξεκίνησε την καριέρα από την τοπική ομάδα της πόλης. Στη διάρκεια ενός τουρνουά ποδοσφαίρου τον εντόπισε ένας σκάουτερ της Λιλ και πρότεινε στους γονείς του συμβόλαιο για να αγωνιστεί στην ομάδα της Λιλ. Ο πατέρας του δέχεται την προσφορά με την προοπτική ότι στη Γαλλία θα είναι καλύτερες οι εγκαταστάσεις, καθώς, όπως είπε ο ίδιος "Στο Βέλγιο είναι λίγες οι εγκαταστάσεις για τους νέους".

Το 2005 μετακόμισε στην ομάδα της Λιλ, όπου για δυο χρόνια έμεινε στις ομάδες νέων και στις 28 Μαΐου 2007 υπέγραψε επαγγελματικό συμβόλαιο για να αγωνιστεί στη δεύτερη ομάδα σε ηλικία μόλις 16 χρόνων. Στις 16 Νοεμβρίου 2007, μετά από απουσία πολλών παικτών, κλήθηκε να κάνει το ντεμπούτο του στην πρώτη ομάδα. Συνέχισε την υπόλοιπη χρονιά με 3 εμφανίσεις στην πρώτη ομάδα και 11 εμφανίσεις και 1 γκολ στη δεύτερη ομάδα που τερμάτισε πέμπτη, η καλύτερη θέση που είχε ποτέ.

Το 2009, με την αλλαγή προπονητή, ο Ρουντί Γκαρσιά προώθησε τον Αζάρ στην πρώτη ομάδα έχοντας τον αριθμό 26 στην πλάτη του. Έπαιξε στα περισσότερα παιχνίδια ως αλλαγή, ενώ το πρώτο επίσημο γκολ σημειώθηκε στις 20 Σεπτεμβρίου σε αγώνα απέναντι στην Οσέρ κάνοντάς τον τον νεαρότερο παίκτη που σημειώνει γκολ. Οι καλές εμφανίσεις ανάγκασαν τους διοικούντες να του προσφέρουν επέκταση συμβολαίου για τρία επιπλέον χρόνια, μέχρι το 2012, το οποίο αποδέχτηκε. Το 2009 ψηφίστηκε ως ο καλύτερος νέος παίκτης της σεζόν και έγινε ο πρώτος μη Γάλλος παίκτης που κέρδισε αυτό το βραβείο.

Την επόμενη χρονιά οι φήμες τον ήθελαν να έχει προτάσεις από τις Μάντσεστερ Γιουνάιτεντ, Άρσεναλ, Ιντερ, Μπαρτσελόνα και Ρεάλ Μαδρίτης, στην οποία προτάθηκε από τον Ζινεντίν Ζιντάν. Τελικά, έμεινε στην ομάδα του και δήλωσε ότι δε θέλει να φύγει ακόμα από τη Γαλλία. Η χρονιά 2009–10 ήταν ιδιαίτερα παραγωγική για τον ίδιο, καθώς σκόραρε και στο πρωτάθλημα και στα ευρωπαϊκά γήπεδα. Πολύ σημαντικό γκολ ήταν αυτό απέναντι στη Λανς στο τοπικό ντέρμπι, φέρνοντας την ομάδα του πιο ψηλά στον πίνακα της βαθμολογίας και επιτρέποντάς της την έξοδο στο Τσάμπιονς Λιγκ. Τον Μάρτιο ψηφίστηκε ως ο καλύτερος παίκτης του μήνα και για δεύτερη χρονιά ως ο καλύτερος νέος παίκτης, ενώ ψηφίστηκε και στην καλύτερη ενδεκάδα του πρωταθλήματος.

Το 2011 ξεκίνησε τη χρονιά ως βασικός στην ενδεκάδα. Βοήθησε την ομάδα του αρκετά, ενώ οι κλήσεις στην Εθνική Βελγίου έγιναν συχνότερες για τον παίκτη. Μαζί με τον Ζερβινιό αποτέλεσαν φοβερό δίδυμο που σκόραρε και έδινε ασίστ στους υπόλοιπους παίκτες. Κέρδισε το σημαντικότερο βραβείο, αυτό του καλύτερου παίκτη της σεζόν. Την ίδια σεζόν η ομάδα του κέρδισε το πρωτάθλημα και το Κύπελλο Γαλλίας και ήταν και στην καλύτερη ενδεκάδα του πρωταθλήματος.

Το 2012 ο Αζάρ μεταγράφηκε στην τότε πρωταθλήτρια Ευρώπης Τσέλσι. Ο Βέλγος έκατσε πολλά χρόνια στο Λονδίνο και εκείνες την χρονιές όλη η Ευρώπη παραμιλούσε για αυτόν. Ήταν από τους καλύτερους παίκτες στην Πρέμιερ Λιγκ και ο καλύτερος παίκτης της Τσέλσι. Ο Αζάρ κατέκτησε με τους μπλε 2 Πρωταθλήματα Αγγλίας, 2 Γιουρόπα Λιγκ και 2 Κύπελλα Αγγλίας

 Διακρίσεις 
 Λιλ
 Πρωτάθλημα Γαλλίας: 2010–11
 Κύπελλο Γαλλίας: 2010–11
 Νέος παίκτης της χρονιάς: 2008–09, 2009–10
 Παίκτης της χρονιάς: 2010–11
 Καλύτερη ομάδα: 2009–10, 2010–11
 Βραβείο Bravo: 2011
 Τσέλσι
 Πρωτάθλημα Αγγλίας: 2014–15, 2016–17
 Λιγκ Καπ Αγγλίας: 2014–15
 Τσάμπιονς Λιγκ: 2011–12
 Γιουρόπα Λιγκ: 2012–13, 2018–19
 Κύπελλο Αγγλίας: 2017–18

 Παραπομπές 

 Πηγές 


 onsports.gr 
 sportreview.gr 
 sportreview.gr 
 sportreview.gr 

Κατηγορία:Βέλγοι ποδοσφαιριστές
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Τσέλσι ΦΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Βελγίου
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Εθνικής Βελγίου Κ15
Κατηγορία:Ποδοσφαιριστές Εθνικής Βελγίου Κ16
Κατηγορία:Ποδοσφαιριστές Εθνικής Βελγίου Κ17
Κατηγορία:Ποδοσφαιριστές Εθνικής Βελγίου Κ19
Κατηγορία:Ποδοσφαιριστές ΑΦΚ Τουμπίζ
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:FIFA Century Club
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022